Arild Hervik

Arild Hervik (1949–2025) var en norsk samfunnsøkonom som var professor emeritus ved Høgskolen i Molde.

Hervik tok sosialøkonomisk embetseksamen i ved Universitetet i Oslo (UiO) i 1975. Frem til 1977 samarbeidet han med filosofen Arne Næss om økofilosofi og med nobelprisvinner Trygve Haavelmo om økonomisk vekstteori. Fra 1977 til 1980 var han forsker ved Statistisk Sentralbyrå (SSB). Han ble ansatt ved Distriktshøgskolen i Molde i 1980 og som professor ved Høgskolen i Molde fra 1996. Han var også professor i næringsøkonomi ved Handelshøyskolen BI 1995-1997. 

Hervik medvirket til å legge premissene for politikk flere områder, særlig innen miljø, næring og samferdsel. Han har  deltatt og ledet en rekke rekke offentlige utredninger (NOU-er).

Han var også knyttet til Rogalandsforskning og Møreforskning Molde som han grunnla. 

Han ledet til 2017 et offentlig utvalg som vurderte formidling av hjelpemidler til personer med nedsatt funksjonsevne (hjelpemiddelutvalget). Hervik var selv avhengig av rullestol og andre hjelpemidler på grunn av en alvorlig muskelsykdom. Han gikk av med pensjon 1. februar 2017.

I 2015 ble han utnevnt til ridder av 1. klasse av St. Olavs Orden for sin innsats innen samfunnsøkonomisk undervisning og forskning.Tildelinger av ordener og medaljer - Arild Hervik  - kongehuset.no

Arild Hervik døde 30. november 2025, 76 år gammel.

 Utmerkelser 
 60px Ridder av 1. klasse av St. Olavs Orden (2015)

 Referanser 

Kategori:Norske professorer i økonomi
Kategori:Riddere av 1. klasse av St. Olavs Orden
Kategori:Høgskolen i Molde
Kategori:Personer fra Stavanger kommune